ชอบบรรยากาศร้านมากๆค่ะ ตกแต่งได้สวยมาก ถ่ายรูปมุมไหนๆออกมาก็สวย บางมุมออกวินเทจนิดๆ ที่ชอบสุดคือการตกแต่งผนัง ตกแต่งได้สวยงามมีเอกลักษณ์มากๆค่ะ ร้านมี 2 โซน โซนด้านในร้าน กับโซนด้านนอก เหมาะสำหรับมานั่งช่วงเช้าๆ บรรยากาศจะดีมาก 

อาหารรสชาติอร่อยดี ใช้วัตถุดิบดี แต่ราคาก็ค่อนข้างสูงนิดนึง แต่ปริมาณที่ให้มาก็ถือว่าคุ้มค่ะ 

ส่วนตัวประทับใจขนม โดยเฉพาะเจ้า Strawberry short cake อันนี้เด็ดมาก ชิ้นละ 110 บาท รสชาติให้คะแนนเต็มเลย เนื้อเค้กนุ่ม ครีมสดและหอมมาก ไม่หวานเกินค่ะ ตัวสตรอเบอรรี่ออกหวานๆ สด ไม่เละ อร่อยมากก ถ้าไม่ติดว่ากลัวอ้วนจะกินสัก 5 ชิ้น (ฮา) 

ส่วนเรื่องบริการ จากที่อ่านรีวิวของพี่ๆวงในหลายๆคน เห็นบอกว่าบริการดี ส่วนตัวคิดว่าก็โอเค สุภาพดีเวลาคุยกับลูกค้า เอาใจใส่โอเคนะ แบบเดินมาเก็บจานเป็นระยะๆ แต่ติดตรงเรื่องนึงคือ ตอนเดินออกจากร้านหลังรับประทานเสร็จ คือเห็นเค้ายืนอยู่ เราก็เดินผ่านเค้านะ  แถวประตู แต่แบบ..เฉย.. (น่าจะขอบคุณนิดดดนึงจะน่ารักมากอ่ะค่ะ)
